**VILNIAUS ŠV. KRISTOFORO PROGIMNAZIJOS**

**MOKINIŲ TARYBOS ATASKAITA UŽ 2022 METUS**

Mokinių taryba – progimnazijos 5–8 klasių mokinių išrinktų atstovų institucija. Ji sudaroma per pirmas dvi naujų mokslo metų savaites, kai kiekvienos klasės mokiniai išrenka į ją po 2 atstovus (seniūną ir jo pavaduotoją). Mokinių tarybai vadovauja visų 5–8 klasių mokinių išrinktas mokinių prezidentas. Mokinių tarybos veiklą koordinuoja direktoriaus pavaduotojas ugdymui.

Mokinių taryba savo veiklas planuoja vadovaudamasi misija: „Visi kartu, pasitardami su draugais, kurie mumis pasitikėjo ir išrinko, padėsime mokiniams spręsti jų problemas, kursime geresnę aplinką, mokymąsi padarysime įdomesnį“.

Mokinių tarybos susirinkimai vyksta kiekvieną savaitę.

2022 metais Mokinių taryba savarankiškai ir kartu su mokytojais surengė ar prisidėjo prie 23 iniciatyvų, renginių.

**Mokinių tarybos pasiūlytos ir savo jėgomis įgyvendintos veiklos:**

* sveikinimai progimnazijos bendruomenei profesinių, kalendorinių švenčių proga (Mokytojų diena, Šv. Kalėdos, Valentino diena),
* mankštos vėdinimosi pertraukų metu,
* „Diena be kuprinių“,
* „Spalvotų rašiklių diena“,
* Talentų šou 2022,
* protmūšis „Kristoforo išminčius“,
* Kaziuko mugė,
* sveikinimas pirmokams šimtadienio proga,
* Mokinių prezidento rinkimai.

**Mokinių tarybos veiklos kartu su mokytojais:**

* iliustruotos mokinių elgesio taisyklės,
* žingsniavimo iššūkis,
* Vilniaus gimtadienio šventė,
* bendradarbiavimas su specialistais iniciatyvose „Debesėlis šilumos“ (iškirpti, išdalinti 273 debesėliai), „Kuriu savąją mokyklą – kuriu saugų Vilnių“ (apibendrinti ir išrinkti 77 sakiniai), pristatyta „Kristoforo pokalbių linija“,
* iniciatyva „Dalyvaujamasis biudžetas mokykloje“.

**Mokinių tarybos teikti siūlymai, inicijuotos apklausos:**

* TOP 5 skaniausi patiekalai valgykloje (padėkota valgyklos darbuotojams, į valgiaraštį dažniau įtraukiami makaronai su daržovėmis, cepelinai);
* apklausa „Kokių būrelių pasigendate?“ (nuo rugsėjo 1 d. mokinius kviečia ispanų kalbos, badmintono, choro būreliai).

**Mokinių taryba ir raštingumo gerinimas:**

* organizuotos lavinamųjų stalo žaidimų pertraukos,
* rašomi scenarijai renginiams,
* surengti kandidatų į mokinių prezidentus debatai.

**Tęstinės mokinių tarybos iniciatyvos:**

* paskutinis mėnesio penktadienis – diena be uniformų.

Mokinių prezidentė 2022–2023 m. m. – Sandra Vasilina Miniotaitė.

Mokinių tarybos koordinatorė – direktoriaus pavaduotoja ugdymui Edita Lukoševičienė.